Bibury Cottage | LekkeSlaap
Bibury Cottage bied gerieflike selfsorgverblyf in 'n bekoorlike, veilige tuinkothuis in die stil voorstad genaamd Linkside in Port Elizabeth.
Die kothuis het 'n aparte ingang en beskik oor 'n slaapkamer, 'n badkamer en 'n leef- en kombuis-area. Die slaapkamer het 'n dubbelbed en kyk oor die tuin uit. Die badkamer het 'n stort en die sitarea het 'n TV met sekere DStv-kanale. Die kombuis het 'n tweeplaatstoof, mikrogolfoond, ketel en broodrooster.
Die kothuis het toegang tot 'n klein binnehof by die ingang en daar is 'n swembad wat gaste gerus kan gebruik. Gaste het toegang tot veilige parkeerplek van die straat af. Die voorstad het 'n 24 uur-sekuriteitspatrollie en is sentraal geleë naby skole en winkelsentrums. Port Elizabeth Internasionale Lughawe en die strandfront is net 15 minute van ons af.